Slik styres vi inn mot det avgjørende stedet i filmen hvor karakterene har lykkes å ta seg inn i ”sonen” ved stalkerens hjelp. De befinner seg nå foran det rommet hvor alle ønsker sies å gå i oppfyllelse. Men sonen er farlig, eller kan være farlig: Vi vet ikke hvilke innerste ønsker et menneske har, skriver anmelderen.
— Verk (ved regissør Fredrik Hannestad red.anm.) gir blaffen i å følge kronologien i filmen. Snart viser det seg at skuespillerne heller ikke spiller rollene i filmen, men gjengir utsagn som skriver seg fra intervjuer de har gjort med personer som har sett Tarkovskijs film, ofte mange ganger, og som den har vært en skjellsettende opplevelse for, skriver Bjørneboe.